ประกาศสำนักงานคณะกรรมการป้องกันและปราบปรามการทุจริตในภาครัฐประกาศสำนักงานคณะกรรมการป้องกันและปราบปรามการทุจริตในภาครัฐเรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญและวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้เป็นไปตามมาตรา ๗ (๑) (๒) และ (๓) แห่งพระราชบัญญัติข้อมูลข่าวสารของราชการพ.ศ. ๒๕๔๐ที่กำหนดให้หน่วยงานของรัฐต้องส่งข้อมูลข่าวสารของราชการที่เกี่ยวกับโครงสร้างการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐลงพิมพ์ในราชกิจจานุเบกษาดังนั้น สำนักงาน ป.ป.ท. จึงออกประกาศไว้ ดังต่อไปนี้ข้อ ๑ สำนักงานคณะกรรมการป้องกันและปราบปรามการทุจริตในภาครัฐ(สำนักงาน ป.ป.ท.) เป็นส่วนราชการสังกัดกระทรวงยุติธรรม มีอำนาจหน้าที่ โครงสร้างและการจัดองค์กรในการดำเนินงานดังนี้๑.๑ อำนาจหน้าที่๑.๑.๑ภารกิจเกี่ยวกับการป้องกันและปราบปรามการทุจริตในภาครัฐให้เป็นไปตามนโยบายของรัฐบาล๑.๑.๒ รับผิดชอบในงานธุรการของคณะกรรมการ ป.ป.ท.รวมตลอดทั้งสนับสนุนและอำนวยความสะดวกให้การปฏิบัติหน้าที่ของคณะกรรมการ ป.ป.ท.เป็นไปอย่างมีประสิทธิภาพ๑.๑.๓ ประสานงานและให้ความร่วมมือกับส่วนราชการและหน่วยงานของรัฐอื่นที่เกี่ยวข้องกับการป้องกันและแก้ไขปัญหาการทุจริต๑.๑.๔ประสานงานและให้ความร่วมมือระหว่างประเทศเกี่ยวกับการป้องกันและปราบปรามการทุจริต๑.๑.๕ รวบรวมและเผยแพร่ข้อมูลเกี่ยวกับการทุจริต๑.๑.๖ จัดให้มีหรือให้ความร่วมมือกับองค์กรอื่นในการศึกษาอบรมและพัฒนาความรู้เกี่ยวกับการป้องกันและแก้ไขปัญหาการทุจริต๑.๑.๗ ปฏิบัติการอื่นตามที่กฎหมายและระเบียบที่เกี่ยวข้องกำหนด หรือตามที่คณะกรรมการป.ป.ท. มอบหมาย๑.๒ โครงสร้างและการจัดองค์กรในการดำเนินงานส่วนราชการภายใน๑.๒.๑ สำนักงานเลขาธิการ๑.๒.๒ กองการต่างประเทศ๑.๒.๓ ศูนย์เทคโนโลยีสารสนเทศและการสื่อสาร๑.๒.๔ สำนักคุ้มครองและป้องกัน๑.๒.๕ สำนักนโยบายและยุทธศาสตร์๑.๒.๖ สำนักปราบปรามการทุจริตในภาครัฐ ๑ - ๕๑.๒.๗ สำนักงานป้องกันและปราบปรามการทุจริตในภาครัฐ เขตพื้นที่ ๑ - ๙ส่วนราชการขึ้นตรงต่อเลขาธิการคณะกรรมการป้องกันและปราบปรามการทุจริตในภาครัฐ๑.๒.๘ กลุ่มพัฒนาระบบบริหาร๑.๒.๙ กลุ่มตรวจสอบภายใน๑.๒.๑๐ กลุ่มงานกฎหมายข้อ ๒ สรุปอำนาจหน้าที่ที่สำคัญและวิธีการดำเนินงานของส่วนราชการภายในสำนักงาน ป.ป.ท. มีดังนี้๒.๑ สำนักงานเลขาธิการมีอำนาจหน้าที่เกี่ยวกับการปฏิบัติราชการทั่วไปของสำนักงาน ป.ป.ท.รวมตลอดทั้งงานอื่นใดอันเป็นอำนาจหน้าที่ของสำนักงาน ป.ป.ท.ที่มิได้อยู่ในอำนาจหน้าที่ของส่วนราชการอื่น อำนาจหน้าที่ดังกล่าวให้รวมถึง๒.๑.๑ ปฏิบัติงานสารบรรณของสำนักงาน ป.ป.ท.๒.๑.๒ ดำเนินการเกี่ยวกับงานช่วยอำนวยการและงานเลขานุการของสำนักงานป.ป.ท.๒.๑.๓ ดำเนินการเกี่ยวกับการเงิน การบัญชี การบริหารงบประมาณ การพัสดุอาคารสถานที่ ยานพาหนะ และงานรักษาความปลอดภัยของสำนักงาน ป.ป.ท.๒.๑.๔ ดำเนินการเกี่ยวกับงานเลขานุการของคณะกรรมการ ป.ป.ท.๒.๑.๕ ดำเนินการเกี่ยวกับการบริหารงานบุคคลของสำนักงาน ป.ป.ท.๒.๑.๖ ดำเนินการเกี่ยวกับการประชาสัมพันธ์และเผยแพร่กิจกรรม ความรู้ ความก้าวหน้าและผลงานของสำนักงาน ป.ป.ท.๒.๑.๗ดำเนินการเกี่ยวกับเรื่องร้องเรียนที่เกี่ยวข้องกับการทุจริตในภาครัฐ๒.๑.๘ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๒ กองการต่างประเทศ๒.๒.๑ดำเนินการเกี่ยวกับความร่วมมือระหว่างประเทศในด้านการป้องกันและปราบปรามการทุจริตร่วมกับสำนักงานคณะกรรมการป้องกันและปราบปรามการทุจริตแห่งชาติ๒.๒.๒ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๓ ศูนย์เทคโนโลยีสารสนเทศและการสื่อสาร๒.๓.๑ ศึกษาและวิเคราะห์ข้อมูลทางสถิติรวมทั้งให้บริการข้อมูลสถิติในด้านต่าง ๆ ของสำนักงาน ป.ป.ท.๒.๓.๒ เป็นศูนย์กลางบริหารจัดการฐานข้อมูลในด้านต่าง ๆ ของสำนักงาน ป.ป.ท.และที่เกี่ยวข้องกับการป้องกันและปราบปรามการทุจริตร่วมกับสำนักงานคณะกรรมการป้องกันและปราบปรามการทุจริตแห่งชาติ๒.๓.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๔ สำนักคุ้มครองและป้องกัน๒.๔.๑ดำเนินการหรือประสานงานกับหน่วยงานที่เกี่ยวข้องเพื่อคุ้มครองผู้กล่าวหาผู้เสียหาย ผู้ทำคำร้อง ผู้ร้องทุกข์กล่าวโทษ ผู้ให้ถ้อยคำหรือผู้แจ้งเบาะแสหรือข้อมูลเกี่ยวกับการทุจริตในภาครัฐและการขอรับค่าตอบแทนเท่าที่จำเป็นและสมควรตามกฎหมายว่าด้วยการคุ้มครองพยานในคดีอาญา๒.๔.๒ ดำเนินการจัดระบบงานข่าวเกี่ยวกับการทุจริตในภาครัฐ๒.๔.๓ ศึกษาและวิเคราะห์เพื่อกำหนดนโยบาย มาตรการและข้อเสนอแนะเกี่ยวกับการป้องกันการทุจริตในภาครัฐเสนอคณะรัฐมนตรี๒.๔.๔ ประสานงาน เผยแพร่ และสนับสนุนให้มีการเสริมสร้างทัศนคติและค่านิยมในเรื่องความซื่อสัตย์สุจริตในองค์กรและบุคลากรในกลุ่มเป้าหมายภาครัฐและรัฐวิสาหกิจ๒.๔.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๕ สำนักนโยบายและยุทธศาสตร์๒.๕.๑ เสนอแนะการกำหนดนโยบายและยุทธศาสตร์ของสำนักงาน ป.ป.ท. รวมทั้งจัดทำแผนปฏิบัติการด้านการป้องกันและปราบปรามการทุจริตในภาครัฐ๒.๕.๒ ติดตาม ประเมินผลและรายงานผลการดำเนินการเกี่ยวกับการป้องกันและปราบปรามการทุจริตในภาครัฐ๒.๕.๓ เสนอแนะแนวนโยบายการขอตั้งและจัดสรรงบประมาณประจำปีให้สอดคล้องกับนโยบายและแผนงานของสำนักงานป.ป.ท.๒.๕.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๖ สำนักปราบปรามการทุจริตในภาครัฐ ๑ - ๕๒.๖.๑ ดำเนินการเกี่ยวกับเรื่องร้องเรียนการกล่าวหาว่าเจ้าหน้าที่ของรัฐกระทำการหรือเกี่ยวข้องกับการทุจริตในภาครัฐหรือมีเหตุอันควรสงสัยว่าเจ้าหน้าที่ของรัฐกระทำการทุจริตในภาครัฐหรือที่มีการร้องทุกข์กล่าวโทษกับพนักงานสอบสวนเพื่อให้ดำเนินคดีกับเจ้าหน้าที่ของรัฐอันเนื่องมาจากการกระทำทุจริตในภาครัฐหรือที่คณะกรรมการป้องกันและปราบปรามการทุจริตแห่งชาติส่งเรื่องให้ดำเนินการไต่สวนข้อเท็จจริง๒.๖.๒ประสานงานและดำเนินการตามกฎหมายและระเบียบที่เกี่ยวกับมาตรการของฝ่ายบริหารในการป้องกันและปราบปรามการทุจริต๒.๖.๓ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายทั้งนี้ สำนักปราบปรามการทุจริตในภาครัฐ ๑ - ๕รับผิดชอบส่วนราชการในเขตพื้นที่กรุงเทพมหานคร ดังนี้(๑) สำนักปราบปรามการทุจริตในภาครัฐ ๑รับผิดชอบส่วนราชการในสังกัดกลุ่มกระทรวงด้านความมั่นคง(๒) สำนักปราบปรามการทุจริตในภาครัฐ ๒ รับผิดชอบส่วนราชการในสังกัดกลุ่มกระทรวงด้านเศรษฐกิจและกลุ่มกระทรวงด้านสังคม(๓) สำนักปราบปรามการทุจริตในภาครัฐ ๓ รับผิดชอบหน่วยงานรัฐวิสาหกิจ(๔) สำนักปราบปรามการทุจริตในภาครัฐ ๔รับผิดชอบส่วนราชการและหน่วยงานองค์กรปกครองส่วนท้องถิ่น(๕) สำนักปราบปรามการทุจริตในภาครัฐ ๕ รับผิดชอบส่วนราชการและหน่วยงานในสังกัดสำนักนายกรัฐมนตรีหน่วยงานไม่สังกัดกระทรวง ทบวง สำนักนายกรัฐมนตรีและองค์การมหาชน๒.๗ สำนักงานป้องกันและปราบปรามการทุจริตในภาครัฐ เขตพื้นที่ ๑ - ๙๒.๗.๑ ดำเนินการเกี่ยวกับเรื่องร้องเรียนการกล่าวหาว่าเจ้าหน้าที่ของรัฐกระทำการหรือเกี่ยวข้องกับการทุจริตในภาครัฐหรือมีเหตุอันควรสงสัยว่าเจ้าหน้าที่ของรัฐกระทำการทุจริตในภาครัฐหรือที่มีการร้องทุกข์กล่าวโทษกับพนักงานสอบสวนเพื่อให้ดำเนินคดีกับเจ้าหน้าที่ของรัฐอันเนื่องมาจากการกระทำทุจริตในภาครัฐหรือที่คณะกรรมการป้องกันและปราบปรามการทุจริตในภาครัฐส่งเรื่องให้ดำเนินการไต่สวนข้อเท็จจริง๒.๗.๒ประสานงานและดำเนินการตามกฎหมายและระเบียบที่เกี่ยวกับมาตรการของฝ่ายบริหารในการป้องกันและปราบปรามการทุจริต๒.๗.๓ติดตามและประเมินผลการดำเนินคดีและการดำเนินการทางวินัยเจ้าหน้าที่ของรัฐ๒.๗.๔ ส่งเสริมการป้องกันการทุจริตในภาครัฐ๒.๗.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายทั้งนี้ สำนักงานป้องกันและปราบปรามการทุจริตในภาครัฐ เขตพื้นที่ ๑ -๙ มีอำนาจหน้าที่ตามเขตพื้นที่ดังนี้(๑) สำนักงานป้องกันและปราบปรามการทุจริตในภาครัฐ เขตพื้นที่ ๑ มีอำนาจหน้าที่ในเขตพื้นที่จังหวัดปทุมธานีชัยนาท นนทบุรี พระนครศรีอยุธยา ลพบุรี สิงห์บุรี สมุทรปราการ สระบุรี และอ่างทอง(๒) สำนักงานป้องกันและปราบปรามการทุจริตในภาครัฐ เขตพื้นที่ ๒ มีอำนาจหน้าที่ในเขตพื้นที่จังหวัดชลบุรีจันทบุรี ฉะเชิงเทรา ตราด นครนายก ปราจีนบุรี สระแก้ว และระยอง(๓) สำนักงานป้องกันและปราบปรามการทุจริตในภาครัฐ เขตพื้นที่ ๓ มีอำนาจหน้าที่ในเขตพื้นที่จังหวัดนครราชสีมาชัยภูมิ บุรีรัมย์ ยโสธร สุรินทร์ ศรีสะเกษ อำนาจเจริญ และอุบลราชธานี(๔) สำนักงานป้องกันและปราบปรามการทุจริตในภาครัฐ เขตพื้นที่ ๔ มีอำนาจหน้าที่ในเขตพื้นที่จังหวัดขอนแก่นกาฬสินธุ์ มุกดาหาร มหาสารคาม เลย นครพนม ร้อยเอ็ด สกลนคร หนองบัวลำภู หนองคายและอุดรธานี(๕) สำนักงานป้องกันและปราบปรามการทุจริตในภาครัฐ เขตพื้นที่ ๕ มีอำนาจหน้าที่ในเขตพื้นที่จังหวัดเชียงใหม่เชียงราย แม่ฮ่องสอน น่าน พะเยา แพร่ ลำพูน และลำปาง(๖) สำนักงานป้องกันและปราบปรามการทุจริตในภาครัฐ เขตพื้นที่ ๖ มีอำนาจหน้าที่ในเขตพื้นที่จังหวัดพิษณุโลกกำแพงเพชร ตาก นครสวรรค์ พิจิตร เพชรบูรณ์ สุโขทัย อุตรดิตถ์ และอุทัยธานี(๗) สำนักงานป้องกันและปราบปรามการทุจริตในภาครัฐ เขตพื้นที่ ๗ มีอำนาจหน้าที่ในเขตพื้นที่จังหวัดนครปฐมกาญจนบุรี ราชบุรี เพชรบุรี ประจวบคีรีขันธ์ สุพรรณบุรี สมุทรสงคราม และสมุทรสาคร(๘) สำนักงานป้องกันและปราบปรามการทุจริตในภาครัฐ เขตพื้นที่ ๘ มีอำนาจหน้าที่ในเขตพื้นที่จังหวัดสุราษฎร์ธานีกระบี่ ชุมพร ภูเก็ต นครศรีธรรมราช พังงา และระนอง(๙) สำนักงานป้องกันและปราบปรามการทุจริตในภาครัฐ เขตพื้นที่ ๙ มีอำนาจหน้าที่ในเขตพื้นที่จังหวัดสงขลาตรัง นราธิวาส ปัตตานี พัทลุง ยะลา และสตูล๒.๘ กลุ่มพัฒนาระบบบริหารทำหน้าที่หลักในการพัฒนาการบริหารของส่วนราชการให้เกิดผลสัมฤทธิ์ มีประสิทธิภาพและคุ้มค่าโดยมีอำนาจหน้าที่ดังนี้๒.๘.๑ เสนอแนะให้คำปรึกษาแก่หัวหน้าส่วนราชการเกี่ยวกับยุทธศาสตร์ การพัฒนาระบบราชการภายในสำนักงานป.ป.ท.๒.๘.๒ ติดตาม ประเมินผล และจัดทำรายงานเกี่ยวกับการพัฒนาระบบราชการในสำนักงานป.ป.ท.๒.๘.๓ประสานการดำเนินการเกี่ยวกับการพัฒนาระบบราชการร่วมกับหน่วยงานกลางและหน่วยงานภายในสำนักงานป.ป.ท.๒.๘.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๙ กลุ่มตรวจสอบภายในทำหน้าที่หลักในการตรวจสอบการดำเนินงานภายในส่วนราชการและสนับสนุนการปฏิบัติงานของสำนักงานป.ป.ท. โดยมีอำนาจหน้าที่ดังนี้๒.๙.๑ ดำเนินการเกี่ยวกับการตรวจสอบด้านการบริหาร การเงินและการบัญชีของสำนักงาน ป.ป.ท.๒.๙.๒ ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑๐ กลุ่มงานกฎหมายทำหน้าที่หลักในการพัฒนาปรับปรุงกฎหมายที่เกี่ยวข้องกับสำนักงาน ป.ป.ท.และสนับสนุนการปฏิบัติงานของสำนักงาน ป.ป.ท. โดยมีอำนาจหน้าที่ดังนี้๒.๑๐.๑ ดำเนินการเกี่ยวกับการพัฒนากฎหมายที่เกี่ยวข้อง๒.๑๐.๒ ดำเนินการเกี่ยวกับการให้คำปรึกษาและการตอบข้อหารือด้านกฎหมาย๒.๑๐.๓ ดำเนินการทางคดีเกี่ยวกับการจัดทำและเสนอความเห็นแย้ง๒.๑๐.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานป.ป.ท. ได้แก่สำนักงานเลขาธิการ สำนักงาน ป.ป.ท. ตั้งอยู่ที่ อาคารซอฟท์แวร์ปาร์คถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี ๑๑๑๒๐ โทรศัพท์ ๐ ๒๕๐๒๘๓๐๑ โทรสาร ๐ ๒๕๐๒ ๘๒๘๙ เว็บไซต์ วันที่ ๑๙ ตุลาคม พ.ศ. ๒๕๕๓อำพล วงศ์ศิริรองเลขาธิการฯรักษาราชการแทนเลขาธิการคณะกรรมการป้องกันและปราบปรามการทุจริตในภาครัฐปริยานุช/ผู้จัดทำ๒๕ มกราคม ๒๕๕๔ณัฐวดี/ตรวจ๒๕ มกราคม ๒๕๕๔[๑] ราชกิจจานุเบกษา เล่ม๑๒๘/ตอนพิเศษ ๒ ง/หน้า ๔๔/๑๐ มกราคม ๒๕๕๔